Peter Holst

Peter Theodor Holst (født 7. desember 1843 i Trondheim, død 9. januar 1908 på Gjøvik) var en norsk offiser, embedsmann og politiker (V). Han var Norges forsvarsminister i periodene 1891-1893 og 1898-1900, og satt også fire perioder på Stortinget, innvalgt fra Nordre Trondhjems amt. 

Holst var kavalerist, og nådde i 1899 generalmajors grad.

Han var amtmann i Kristians amt fra 1900 til 1908. Holst flytta amtmannskontoret fra Lillehammer til Gjøvik. Holst fikk kontor og bolig i et herskapelig hus ved Gjøvik kirke, som opprinnelig var oppført av Ewald Elling Olsen.

Forfatteren av Gjøvik bys historie, Reidar Mollgard, hevder at «til amtmann å være, viste Holst en usedvanlig interesse også for saker som kunne fremme byens ve og vel». Han bidrog blant annet i kommunikasjonsspørsmål, som ved danninga av Gjøvik dampskipsselskap. 

Holst ble utnevnt til ridder av St. Olavs Orden i 1892 og forfremmet til kommandør av 1. klasse i 1899 «for statsborgerlig og Embedsfortjeneste».

Da Holst døde i 1908, ble amtmannssetet flytta tilbake til Lillehammer av etterfølgeren Sigurd Lambrechts, til sterke protester fra bystyret i Gjøvik. Seinere har fylkets administrasjon alltid ligget på Lillehammer.

Referanser

 Kilder 
 Norsk samfunnsvitenskapelig datatjeneste - Peter Theodor Holst Besøkt 19. mars 2010
 Digitalpensjonatet
 Mollgard, Reidar: På fedres gamle veier. Gjøvik bys historie gjennom 100 år, s. 208-209 og 261. 

 Eksterne lenker 


  Peter Holst privatarkiv finnes ved NTNU Universitetsbiblioteket

Kategori:Norske forsvarsministre
Kategori:Norske generalmajorer
Kategori:Venstre-statsråder
Kategori:Norske amtmenn
Kategori:Fylkesmenn i Oppland
Kategori:Stortingsrepresentanter 1886–1888
Kategori:Stortingsrepresentanter 1889–1891
Kategori:Stortingsrepresentanter 1895–1897
Kategori:Stortingsrepresentanter 1898–1900
Kategori:Stortingsrepresentanter fra Venstre
Kategori:Kommandører med stjerne av St. Olavs Orden
Kategori:Personer fra Gjøvik kommune